**Ministru kabineta noteikumu projekta “Grozījumi Ministru kabineta 2014. gada 7. oktobra noteikumos Nr. 611 “Prasības Eiropas Savienības struktūrfondu un Kohēzijas fonda 2014. – 2020. gada plānošanas perioda vadības un kontroles sistēmas izveidošanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma (turpmāk – Likums) 20. panta 1. punkts.Eiropas Parlamenta un Padomes 2013. gada 17. decembra Regulas (EK) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Regula Nr. 1303/2013), 122. panta 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrija kā Eiropas Savienības struktūrfondu un Kohēzijas fonda (turpmāk – ES fondi) vadošā iestāde 2016. gada trešajā ceturksnī veica normatīvo aktu par ES fondu ieviešanu, uzraudzību un kontroli 2014.–2020. gada plānošanas periodā izvērtējumu (turpmāk – izvērtējums), lai izanalizētu Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma un vispārējo Ministru kabineta noteikumu piemērošanas efektivitāti. Izvērtējuma rezultātā tika secināts, ka ir nepieciešams veikt dažus grozījumus Ministru kabineta 2014. gada 7. oktobra noteikumos Nr. 611 “Prasības Eiropas Savienības struktūrfondu un Kohēzijas fonda 2014.–2020.gada plānošanas perioda vadības un kontroles sistēmas izveidošanai” (turpmāk – MK noteikumi Nr. 611).Šobrīd MK noteikumi Nr. 611 nosaka, ka, lai nodrošinātu efektīvu ES fondu ieguldījumu veikšanu un uzraudzību, vadošā iestāde sagatavo iekšējo procedūru aprakstu, nosakot kārtību, kādā tā sagatavo plānošanas dokumentus un darbības programmas “Izaugsme un nodarbinātība” papildinājumu (turpmāk – DPP) un ierosina to grozījumus. Taču ES fondu 2014. – 2020. gada plānošanas periodā DPP nav izstrādāts kā viens vienots dokuments, bet tajā ietveramā informācija tiek iekļauta gan MK noteikumos par specifiskā atbalsta mērķa (turpmāk – SAM) īstenošanu, gan Kohēzijas politikas fondu vadības informācijas sistēmā 2014. – 2020. gadam (turpmāk – KP VIS), gan tiek ievietota ES fondu tīmekļa vietnē [www.esfondi.lv](http://www.esfondi.lv). Līdz ar to kārtība, kādā vadošā iestāde izstrādā DPP un ierosina tā grozījumus vairs nav nepieciešama, un MK noteikumu projekts paredz svītrot MK noteikumu Nr. 611 8.2. apakšpunktā atsauci uz DPP, tādējādi atstājot vadošajai iestādei pienākumu izstrādāt tikai kārtību, kādā tā sagatavo plānošanas dokumentus un ierosina to grozījumus.MK noteikumu projekts paredz svītrot MK noteikumu Nr. 611 8.3. apakšpunktu, kurā noteikts vadošās iestādes pienākums izstrādāt kārtību, kādā tā slēdz deleģēšanas līgumu ar republikas pilsētas pašvaldību par integrētu teritoriālo investīciju īstenošanu. Šāds grozījums ir saistīts ar to, ka publisko līgumu noslēgšanas kārtība ir atrunāta Finanšu ministrijas 2016. gada 10. februāra iekšējos noteikumos “Līgumu sagatavošana, saskaņošana, noslēgšana, reģistrēšana un izpildes kontrole”.Minētā kārtība nosaka Finanšu ministrijas, tās padotības iestāžu un valsts kapitālsabiedrību izstrādājamo līgumu, kurus paraksta ministrijas amatpersonas, un to grozījumu projektu sagatavošanas, saskaņošanas, noslēgšanas, reģistrēšanas un izpildes kontroles vispārējo kārtību ministrijā. Kārtība attiecināma uz iepirkuma līgumiem, publisko tiesību līgumiem (starptautiskie, sadarbības, administratīvie, deleģēšanas un līdzdarbības līgumi), kā arī starpresoru vienošanām, līgumiem par darbībām ar uz ministrijas vārda reģistrēto nekustamo īpašumu.Tā kā iepriekš minēto deleģēšanas līgumu slēgšanas kārtība faktiski neatšķiras no citu publisko tiesību līgumu slēgšanas kārtības nav nepieciešams dublēt noteikumus divos dažādos iestādes iekšējos normatīvajos aktos.MK noteikumi Nr. 611 paredz, ka, lai nodrošinātu specifisko atbalsta mērķu ieviešanu un uzraudzību, atbildīgā iestāde sagatavo iekšējo procedūru aprakstu, nosakot kārtību, kādā tā piedalās plānošanas dokumentu un DPP un to grozījumu izstrādē. Izvērtējot MK noteikumu Nr.611 9.2. apakšpunktā ietverto regulējumu, tika secināts, ka atbildīgās iestādes līdzdalība ES fondu plānošanas dokumentu izstrādē praktiski ir veicama caur līdzdalību dokumentu vai to grozījumu izstrādē – redakciju un informācijas sniegšana par tās kompetencē esošajām sadaļām, dalība saskaņošanas procesos, sniedzot gan priekšlikumus dokumentu pilnveidošanai, gan arī piedaloties ES fondu uzraudzības komitejas un apakškomiteju sēdēs. Tādejādi nav nepieciešams izstrādāt atsevišķu kārtību minētajām darbībām, un MK noteikumu projekts paredz svītrot 9.2. apakšpunktu, kas paredz atbildīgo iestāžu pienākumu izstrādāt iekšējo procedūru aprakstu, nosakot kārtību, kādā tā piedalās plānošanas dokumentu un darbības programmas papildinājuma un to grozījumu izstrādē. Minētais grozījums neliedz atbildīgajām iestādēm, ja tās uzskata to par nepieciešamu, izstrādāt 9.2. apakšpunktā minētās iekšējās kārtības, bet tas vairs nav atbildīgo iestāžu pienākums.MK noteikumu projekta 1., 2. un 3. punktā ietvertie grozījumi nav pretrunā ar Eiropas Parlamenta un Padomes 2013. gada 17. decembra Regulu (EK) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula) un citiem Eiropas Savienības tiesību aktiem, jo tie neparedz atteikties no Regulā noteiktajām darbībām un pienākumiem, respektīvi, Regula neparedz dalībvalsts vai ES fondu vadībā iesaistītās institūcijas pienākumu izstrādāt darbības programmas papildinājumu, kā arī to, ka starpniekinstitūcijai būtu pienākums piedalīties plānošanas dokumentu izstādē. Šajā gadījumā MK noteikumu projekts paredz svītrot iestāžu pienākumus, kuri jau tiek noteikti citos iekšējos noteikumos, vai arī kuru noteikšana vairs nav nepieciešama.Regula arī nenosaka pienākumu obligāti slēgt deleģēšanas līgumus ar pilsētu pašvaldībām par integrētu teritoriālo investīciju īstenošanu. Minētais grozījums ir saistīts ar to, ka MK noteikumu 8.3.apakšpunktā noteiktā kārtība jau šobrīd izriet no Finanšu ministrijas 2016. gada 10.februāra iekšējiem noteikumiem “Līgumu sagatavošana, saskaņošana, noslēgšana, reģistrēšana un izpildes kontrole”.MK noteikumu projekts paredz veikt redakcionālo precizējumu, aizstājot MK noteikumos Nr. 611 vārdus “elektroniskā datu apmaiņas sistēmā” ar vārdiem “Kohēzijas politikas fondu vadības informācijas sistēmā 2014. – 2020. gadam”. Precizējums ir saistīts ar to, ka Ministru kabineta 2015. gada 24. februāra noteikumos Nr. 108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014. – 2020. gadam” tiek noteikts faktiskais minētās informācijas sistēmas nosaukums. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas Savienības fondu vadībā iesaistītās institūcijas |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts paredz, ka atbildīgajām iestādēm nav jāizstrādā un jāaktualizē iekšējo procedūru aprakstu, nosakot kārtību, kādā tās piedalās plānošanas dokumentu un darbības programmas papildinājuma un to grozījumu izstrādē.Kā arī MK noteikumu projekts paredz, ka vadošajai iestādei nav jāizstrādā un jāaktualizē kārtība, kādā tā sagatavo DPP un ierosina to grozījumus, kā arī kārtība, kādā tā slēdz deleģēšanas līgumu ar republikas pilsētas pašvaldību par integrētu teritoriālo investīciju īstenošanu. Tādējādi atbildīgajām iestādēm un vadošajai iestādei tiek samazināts administratīvais slogs. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties MK noteikumu projekta izstrādē, sniedzot atzinumu par to pēc noteikumu projekta izsludināšanas Valsts sekretāru sanāksmē. Noteikumu projekts pirms izsludināšanas Valsts sekretāru sanāksmē tika publicēts tīmekļa vietnē www.fm.gov.lv sadaļā “Sabiedrības līdzdalība” un tīmekļa vietnē www.esfondi.lv sadaļā “Ministru kabineta noteikumi”. |
| 2. | Sabiedrības līdzdalība projekta izstrādē | Nav saņemti sabiedrības pārstāvju priekšlikumi un iebildumi par MK noteikumu projektu pēc tā publicēšanas tīmekļa vietnē www.fm.gov.lv un tīmekļa vietnē www.esfondi.lv. |
| 3. | Sabiedrības līdzdalības rezultāti | Nav saņemti sabiedrības pārstāvju priekšlikumi un iebildumi par MK noteikumu projektu pēc tā publicēšanas tīmekļa vietnē www.fm.gov.lv un tīmekļa vietnē www.esfondi.lv. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības fondu vadībā iesaistītās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar MK noteikumu projektu valsts pārvaldes institucionālā struktūra netiks mainīta, netiks izveidotas jaunas institūcijas vai likvidētas esošās. |
| 3. | Cita informācija | Nav |

Anotācijas III, IV un V sadaļa – projekts šīs jomas neskar.

Finanšu ministre D.Reizniece-Ozola

Kapilova, 67083936

Jekaterina.Kapilova@fm.gov.lv